Yevropaning Airbus aviakonserni parvozlarga karantin cheklovlari qayta kiritilgani sababli butun dunyo bo‘ylab 15 ming xodimini bo‘shatadi. Bu haqda kompaniyaning bosh operatsion direktori Maykl Shollxorn ma’lum qildi. Foto: EPA Shollxornning ta’kidlashicha, aviatsiya sohasi istiqbollari koronavirusga chalinish holatlari ko‘payayotgani sababli yana yomonlashdi. Shuningdek, kuz boshidagi vaziyat konsern boshqaruvi yozda kutgandagidan yomonroq bo‘lgan. Parvozlarga cheklovlar kiritilgani sababli aviakompaniyalar yangi samolyotlar sotib olmay qo‘ygan. Shollxorn bunday vaziyatda 15 ming xodimning qisqartirilishini minimal chora deb atagan. U shu bilan birga konsern o‘z korxonalarini yopishni rejalashtirmayotganini ta’kidlab o‘tgan.